**Datum: 31.03.2025. SAOPŠTENJE ZA MEDIJE**

**m:tel osvojio dva prestižna priznanja za društvenu odgovornost i m:GO aplikaciju**

Na 21. Izboru najuspješnijih u privredi Republike Srpske, koji je održan 28. marta u Banjaluci, kompanija m:tel osvojila je dva prestižna priznanja - za doprinos razvoju korporativne društvene odgovornoati i za inovativnu m:GO aplikaciju.

Priznanja je u ime kompanije m:tel primio Rastko Pavlović, izvršni direktor za tehniku.

Manifestacija koju Privredna komora RS realizuje već 21 godinu, a koja je na jednom mjestu okupila privredna društva, najuspješnija velika, srednja i mala preduzeća za cilj ima promociju privrednih subjekata koji ostvaruju značajne rezultate u svom poslovanju, čime doprinose razvoju privrede u zemlji i regionu.

Priznanja koja su uručena kompaniji m:tel još jedan su dokaz značajnog angažovanja kompanije m:tel na polju društvene odgovornosti i ulaganja u zajednicu u kojoj posluje, ali i razvoju digitalnih rješenja i inovacija koje su postale neizostavan alat za upravljanje telekomunikacionim uslugama u pokretu.

Ključne riječi: mtel, Privredna komora, priznanja za društvenu odgovornost i m:GO aplikaciju, Rastko Pavlović

Fotografija: m:tel, Privredna komora